{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Konačni prijedlog Zakona o središnjem registru državne imovine"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MIROSLAV MAĐARIĆ","Obveznici dostave i unosa podataka u Središnji registar i njihove obveze,\nČlanak 4.","Generalno u Zakonu nedostaje bilo kakva naznaka najvažnijeg dijela, a to je kontrola kvalitete podataka u Registru. Nije definirano da se takva aktivnost treba provoditi (kako se provoditi ide u Pravilnik!). Naime, podaci u Registru trebaju biti potpuni i točni, nigdje nema navoda o potrebi uspostave mehanizama kontrole kvalitete o tome. Na primjer, ako građanin ustanovi da postoji državna imovina koje nema u Registru, što mu je činiti?","Nije prihvaćen","S obzirom da je tijelo koje vodi Središnji registar tijelo državne uprave, na njega se primjenjuju mehanizmi i sustave kontrole koji vrijede za cijelu državnu upravu. Također, kvaliteta, odnosno sadržaj i skup podataka  koji će biti sadržani u registru biti će detaljno propisani uredbom. Ukoliko građanin ustanovi da pojedina državna imovina ne postoji u registru, može o tome obavijestiti tijelo nadležno za vođenje središnjeg registra."]
[2,"HP-Hrvatska pošta d.d.","Prekršajne odredbe,\nČlanak 8.","Nejasno je da li se rok od 30 dana propisan člankom 8. stavkom 1. Prijedloga zakona, istekom kojega obveznici dostave i unosa podataka u Središnji registar čine prekršaj ako ne dostave sve podatke vezane uz promjenu podataka o pojavnim oblicima državne imovine kojom upravljaju, raspolažu ili se koriste na temelju zakona i/ili drugog propisa, odnosi i na dostavu podataka vezanih uz promjene vlasništva i drugih stvarnih prava svih pojavnih oblika državne imovine, s obzirom na to da je za dostavu tih podataka propisan različit rok te on, prema članku 4. stavku 4. Prijedloga zakona, iznosi 60 dana od izvršene promjene.","Prihvaćen","Rokovi su usklađeni."]
[3,"MIROSLAV MAĐARIĆ","Prekršajne odredbe,\nČlanak 8.","Prekršajna odredba je manjkava: odnosi se samo na prekršaj propusta dostavljanja podataka o IZMJENI podataka. Trenutni problem je taj, što je Registar uglavnom prazan, dakle desetke tisuća predmeta treba prvi put unijeti u Rregistar, kako je to predviđeno člankom 4 stavak 2. Propuštanje ove radnje nije regulirano prekršajnim dijelom Zakona.","Prihvaćen","Prihvaća se."]
[4,"MIROSLAV MAĐARIĆ","Prijelazne i završne odredbe,\nČlanak 12.","Premještanje odgovornosti za Registar od Ministarstva državne imovine prema SDU za razvoj digitalnog društva je promašaj: o svakom registru se treba brinuti \"vlasnik\" podataka, a ne organizacija koja daje tehničku potporu. Naime, potpunost i točnost informacija u Registru, te njegovo korištenje je u domeni MinDrIm, a ne SDU DD. Ako se ovdje postupilo tako, onda svi ostali registri također trebaju prijeći u odgovornost SDU DD. Na primjer, registar osiguranika iz HZZO-a ili Registar poljoprivrednog zemljišta iz MinPolj itd!","Nije prihvaćen","Radi se o registru imovine svih tijela državne uprave odnosno jedinica lokalne i područne samouprave, a ne samo imovine kojom upravlja ministarstvo državne imovine. Primjerice, registar osiguranika, ili registar poljoprivrednog zemljišta sadrži samo podatke o osobama / nekretninama  koje su u nadležnosti tijela koje vodi predmetni registar. Jednako tako, Ministarstvo državne imovine vodi evidenciju podataka o  imovini kojom upravlja temeljem Zakona o upravljanju državnom imovinom, i te podatke je obvezno dostaviti u Središnji registar."]